Adevarul istoric este ca Hallam n-a abandonat nici o clipa. I-a pus pe toti sa cerceteze, indiferent daca doreau sau nu. Fara el, probabil ca tungstenul ar fi explodat in cele din urma, cu cine stie cate victime. S-ar fi putut sa nu mai existe alta mostra, si sa nu fi avut niciodata Pompa. Hallam trebuie creditat pentru ea, chiar daca n-ar merita, iar daca asta ti se pare lipsit de sens, n-am ce-ti face, pentru ca istoria insasi e lipsita de sens.
Pentru analiza problemei s-a organizat o conferinta. Kantrowitsch era presedintele; amanunt interesant, deoarece pentru ultima data in istoria Pompei de Electroni se tinea o reuniune importanta, in legatura cu ea, care sa nu fie prezidata de Hallam. De fapt, Kantrowitsch avea sa moara dupa cinci luni si, astfel, disparea singura personalitate cu suficient prestigiu pentru a-l tine pe Hallam in umbra.
